คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๒๕/๒๕๖๐เรื่องแก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๒๓/๒๕๖๐ โดยที่เป็นการสมควรแก้ไขเพิ่มเติมคำสั่งหัวหน้าคณะรักษาความสงบแห่งชาติที่ ๒๓/๒๕๖๐ เรื่อง มาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญ ลงวันที่ ๕ เมษายน พุทธศักราช ๒๕๖๐เพื่อกำหนดมาตรการและกลไกรองรับการสรรหาบุคคลเพื่อดำรงตำแหน่งในองค์กรอิสระบางแห่งให้สอดคล้องกับบทบัญญัติของรัฐธรรมนูญแห่งราชอาณาจักรไทยอาศัยอำนาจตามความในมาตรา๒๖๕ ของรัฐธรรมนูญแห่งราชอาณาจักรไทย ประกอบกับข้อ ๒๐ของคำสั่งหัวหน้าคณะรักษาความสงบแห่งชาติ ที่ ๒๓/๒๕๖๐ เรื่อง มาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญลงวันที่ ๕ เมษายน พุทธศักราช ๒๕๖๐ หัวหน้าคณะรักษาความสงบแห่งชาติโดยข้อเสนอแนะของนายกรัฐมนตรีจึงมีคำสั่ง ดังต่อไปนี้ข้อ๑ ให้เพิ่มความต่อไปนี้เป็นวรรคสองของข้อ ๖ของคำสั่งหัวหน้าคณะรักษาความสงบแห่งชาติ ที่ ๒๓/๒๕๖๐ เรื่องมาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญ ลงวันที่๕ เมษายน พุทธศักราช ๒๕๖๐ผู้เคยได้รับแต่งตั้งให้ดำรงตำแหน่งตุลาการศาลรัฐธรรมนูญหรือผู้ดำรงตำแหน่งในองค์กรอิสระมาแล้วไม่ว่าตามรัฐธรรมนูญกฎหมาย หรือคำสั่งใด ให้ถือเป็นผู้มีลักษณะต้องห้ามตาม (๑)ข้อ๒ ให้ยกเลิกความในข้อ ๗ วรรคสี่ของคำสั่งหัวหน้าคณะรักษาความสงบแห่งชาติ ที่ ๒๓/๒๕๖๐ เรื่อง มาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญลงวันที่ ๕ เมษายน พุทธศักราช ๒๕๖๐ และให้ใช้ความต่อไปนี้แทนการรับสมัครและวิธีการคัดเลือกให้เป็นไปตามหลักเกณฑ์และวิธีการที่ประธานศาลฎีกาหรือประธานศาลปกครองสูงสุดแล้วแต่กรณี เป็นผู้กำหนด ทั้งนี้ ในกรณีที่มีปัญหาเกี่ยวกับคุณสมบัติหรือลักษณะต้องห้ามของผู้ที่จะได้รับการคัดเลือกหรือสรรหาตามข้อนี้ให้คณะกรรมการสรรหาตามข้อ ๙ เป็นผู้มีหน้าที่และอำนาจในการวินิจฉัยและให้นำความในข้อ ๙ วรรคหกมาใช้บังคับกับการวินิจฉัยของคณะกรรมการสรรหาด้วยโดยอนุโลมข้อ๓ ให้ยกเลิกความในข้อ ๑๒ของคำสั่งหัวหน้าคณะรักษาความสงบแห่งชาติ ที่ ๒๓/๒๕๖๐ เรื่องมาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญลงวันที่ ๕ เมษายน พุทธศักราช ๒๕๖๐ และให้ใช้ความต่อไปนี้แทนข้อ ๑๒ เมื่อมีกรณีที่ผู้ดำรงตำแหน่งกรรมการตรวจเงินแผ่นดินซึ่งดำรงตำแหน่งอยู่ในวันก่อนวันที่คำสั่งนี้มีผลใช้บังคับพ้นจากตำแหน่งหรือจะพ้นจากตำแหน่งตามวาระภายในหนึ่งร้อยแปดสิบวันนับแต่วันที่คำสั่งนี้มีผลใช้บังคับไม่ว่าจะเป็นการพ้นจากตำแหน่งตามรัฐธรรมนูญ กฎหมายหรือคำสั่งใด หรือมีกรณีที่จะต้องคัดเลือกหรือสรรหาบุคคลเพื่อดำรงตำแหน่งกรรมการตรวจเงินแผ่นดินเพื่อให้ครบจำนวนตามบทบัญญัติแห่งรัฐธรรมนูญให้ดำเนินการสรรหาหรือคัดเลือกบุคคลเพื่อดำรงตำแหน่งดังกล่าวแทนตำแหน่งที่ว่างหรือให้ครบจำนวนตามบทบัญญัติแห่งรัฐธรรมนูญแล้วแต่กรณี ให้แล้วเสร็จภายในเก้าสิบวันนับแต่วันที่คำสั่งนี้มีผลใช้บังคับข้อ๔ ให้เพิ่มความต่อไปนี้เป็นวรรคสองของข้อ ๑๔ของคำสั่งหัวหน้าคณะรักษาความสงบแห่งชาติ ที่ ๒๓/๒๕๖๐ เรื่องมาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญลงวันที่ ๕ เมษายน พุทธศักราช ๒๕๖๐เพื่อประโยชน์ในการดำเนินการตามวรรคหนึ่ง ให้กรรมการสรรหาตามข้อ ๙ (๔)ประกอบด้วยบุคคลซึ่งศาลรัฐธรรมนูญและองค์กรอิสระที่มิใช่คณะกรรมการตรวจเงินแผ่นดินแต่งตั้งองค์กรละหนึ่งคนข้อ๕ ให้เพิ่มความต่อไปนี้เป็นวรรคสองของข้อ ๒๐ของคำสั่งหัวหน้าคณะรักษาความสงบแห่งชาติ ที่ ๒๓/๒๕๖๐ เรื่องมาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญลงวันที่ ๕ เมษายน พุทธศักราช ๒๕๖๐ให้หน่วยงานที่มีหน้าที่รับผิดชอบดำเนินการในส่วนที่เกี่ยวข้องให้แล้วเสร็จภายในระยะเวลาที่กำหนดไว้ในคำสั่งนี้เพื่อให้การทำหน้าที่ขององค์กรอิสระเป็นไปอย่างต่อเนื่องในกรณีที่ไม่สามารถดำเนินการในส่วนใดได้ภายในระยะเวลาที่กำหนดตามคำสั่งนี้ให้เลขาธิการวุฒิสภารายงานหัวหน้าคณะรักษาความสงบแห่งชาติเพื่อพิจารณาอนุมัติให้ขยายระยะเวลาดำเนินการได้ตามความจำเป็นและเหมาะสมข้อ๖ การนับระยะเวลาสำหรับการสรรหาคณะกรรมการตรวจเงินแผ่นดินตามคำสั่งหัวหน้าคณะรักษาความสงบแห่งชาติที่ ๒๓/๒๕๖๐ เรื่องมาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญลงวันที่ ๕ เมษายน พุทธศักราช ๒๕๖๐ ที่แก้ไขเพิ่มเติมโดยข้อ ๓ ของคำสั่งนี้ให้เริ่มนับตั้งแต่วันที่คำสั่งนี้มีผลใช้บังคับเป็นต้นไปข้อ๗ ในกรณีที่เห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติเปลี่ยนแปลงคำสั่งนี้ได้ข้อ๘[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๗พฤษภาคม พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติพิมพ์มาดา/ภวรรณตรี/จัดทำ๒๓ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๔ ง/หน้า ๕๑/๑๗ พฤษภาคม ๒๕๖๐